Simone de Beauvoir

Simone Lucie Ernestine Marie Bertrand de Beauvoir esset un autoressa, filosofa e feminista de Francia. Ella nascet li 9-im de januar 1908 in Paris e morit li 14-im de april 1986 in Paris. Simone de Beauvoir esset un filosofa del existentialisme e havet un grand influentie al feminist existentialisme e feminist teorie.

Simone de Beauvoir studiat matematica, litteratura, lingues e filosofie in Paris. Inter 1929 e 1943 ella laborat quam instructora in un gimnasiumes in Marseille, Rouen e Paris. Desde li annu 1943 Simone De Beauvior laborat solmen quam autoressa. 

Simone de Beauvoir esset inter 1929 e 1980 in un relation con li famosi autor e filosof Jean-Paul Sartre. Sam quam Jean-Paul Sartre anc Simone de Beauvoir suportat socialist e comunist political idés.

Li pictora Hélène de Beauvoir esset li junior sestra de Simone de Beauvoir.

Ovre
Simone de Beauvoir scrit litterari e filosofic ovres. Su max famosi ovre es li feminist ovre Le Deuxième Sexe (Li Duesim Sexu), quel ella publicat in li annu 1949 in li du tomes Les faits et les mythes (Li factes e li mites) e L’expérience vécue (Li vivet experientie).

 1943 Invitée 
 1945 Le Sang des autres (Li sangue del altres)
 1946 Tous les hommes sont mortels (Omni homes es mortal)
 1949 Le Deuxième Sexe (Li Duesim Sexu)
 1954 Les Mandarins (Li Mandarines)

Categorie:Autoressas
Categorie:Litteratura
Categorie:Feminisme